Обыдённова Гөлнара Тәлғәт ҡыҙы

Обыдённова Гөлнара Тәлғәт ҡыҙы  — (11 апрель 1955, Силәбе ҡалаһы) — археолог, тарих фәндәре докторы (2002), профессор (2002). Рәсәй Федерацияһының почётлы юғары профессиональ белем биреү хеҙмәткәре (2006)Обыдённова Гөлнара Тәлғәт ҡыҙы//Башҡорт энциклопедияһы Обыдённова Гульнара Талгатовна.

 Биографияһы 
Гөлнара Тәлғәт ҡыҙы 1955 йылдың 11 апрелендә Рәсәй Федерацияһының Силәбе ҡалаһында тыуған.

1973 йылда В. И. Ульянов-Ленин исемендәге Ҡазан дәүләт университетының тарих-филология факультетынң көндөҙгө бүлегенә, «археология» белгеслегенә уҡырға инә.

1978 йылда Ҡазан университетын тамамлағандан һуң М. Аҡмулла исемендәге Башҡорт дәүләт педагогия университетында эшләй.

1988 йылдан алып тарих факультеты деканы.

2002 йылда «История археологических исследований Урало-Поволжья» темаһына докторлыҡ диссертацияһын яҡлай[ttps://search.rsl.ru/ru/record/01002867975 Обыденнова, Гюльнара Талгатовна.
История развития археологических исследований в Урало-Поволжье : XVIII - конец XX вв. : автореферат дис. ... доктора исторических наук : 07.00.06 / Удмурт. гос. ун-т. - Ижевск, 2002. - 39 с.].

2007 йылдан — Тарихи һәм хоҡуҡи белем институты директоры.

2015 йылдан башлап дөйөм тарих һәм тарихи‑мәҙәни мираҫ кафедраһы мөдиреОбыдённова Гөлнара Тәлғәт ҡыҙы//Башҡорт энциклопедияһы ; .

 Фәнни эшмәкәрлеге 
Фәнни хеҙмәттәре Урал-Волга буйының бронза быуатына, Бура мәҙәниәтенә, археология тарихына арналған.

Бер нисә археологик ҡомартҡыны, шул иҫәптән Бикҡол торамаларын, Мораҙым торамаһы,Төбәк торамаһын, Яңы Ҡабан ҡаласығын өйрәнә.

Экспедициялар эшмәкәрлеге: 1970 йылдан, 1980 йылдан — экспедиция начальнигы, 1980 йылдан фәнни тикшеренеү-ҡаҙыныу эштәре алып бара, Башҡортостан һәм Татарстан Республикалары, Ырымбур, Силәбе өлкәһе территориялары буйынса барлығы 50 экспедицияла тикшеренеүҙәр үткәргән.

130‑ҙан ашыу фәнни хеҙмәт, шул иҫәптән Өфө тарихы буйынса тәүге дәреслектәр авторы. «Өфөнө өйрәнеү» үҙәге етәксеһе.

 Хеҙмәттәре 
 Обыдённов М. Ф., Обыдённова Г. Т. Археологические памятники Южного Приуралья эпохи железа (I тыс. до н. э. — I тыс. н. э.). Уфа, 1998.
 Очерк истории Урало-Поволжской археологии первой половины XX столетия. Уфа, 2002
 Древние живописцы Урала. Уфа, 2012 (авторҙ.)Обыдённова Гөлнара Тәлғәт ҡыҙы//Башҡорт энциклопедияһы ; .

 Маҡтаулы исемдәре һәм бүләктәре 
Рәсәй Федерацияһының почётлы юғары профессиональ белем биреү хеҙмәткәре (2006)

 Шулай уҡ ҡарағыҙ 
 Яңы Ҡабан ҡаласығы

 Иҫкәрмәләр 

 Сығанаҡтар 

 Һылтанмалар 
 Обыдённова Гөлнара Тәлғәт ҡыҙы//Башҡорт энциклопедияһы 
 Обыдённова Гөлнара Тәлғәт ҡыҙы 

Категория:Башҡортостан археологтары
Категория:Башҡортостан археологияһы